REPUBLIKA HRVATSKA

ŠIBENSKO-KNINSKA - ŽUPANIJA

OPĆINA KIJEVO

OPĆINSKO VIJEĆE

KLASA: 024-01/26-02/10
URBROJ: 2182-15-01-26-02
Kijevo, 16.06.2026. godine

Z A P I S N I K

sa 10. sjednice Općinskog vijeća Općine  Kijevo 
Održane dana  16.06.2026. godine u prostorijama Općine Kijevo u uredu Načelnika  Općine sa početkom u 16,30 sati.

Gospođa Iva Ćulum, predsjednica Općinskog vijeća Općine Kijevo otvara 10. sjednicu Općinskog vijeća Općine Kijevo kao njena predsjedavajuća.

Pozdravlja vijećnike Općinskog vijeća i sve nazočne. Prozivanjem poimenično utvrđuje se prisutnost vijećnika kako slijedi:


Nazočni: 





Nenazočni:




1. Iva Ćulum





2. Josip Zorić





3. Stipe Maloča



4. Matej Teskera
5. Nikola Ercegovac

6. Denis Maloča

7. Mijo Polić

i utvrđuje da  za održavanje sjednice postoji potreban kvorum. 
Na sjednici  je prisutan općinski načelnik Martin Ercegovac, direktorica Komunalnog društva Kijevo d.o.o. Ljiljana Gašpar te Pročelnica Jedinstvenog upravnog odjela Općine Kijevo Ivana Eregovac.
Predsjedavajući  je pročitao Dnevni red onako kako je i predložen:
1. Usvajanje predloženog dnevnog reda 

2. Usvajanje zapisnika sa 09. sjednice Općinskog vijeća Općine Kijevo
3. Aktualni sat 

4. Financijsko izvješće Komunalnog društva Kijevo d.o.o. za poslovnu 2025.godinu
5. Odluka o prodaji rabljenog službenog vozila
6. Prijedlog Plana operativne provedbe Programa aktivnosti u provedbi posebnih mjera zaštite od požara Općine Kijevo za ljetnu sezonu 2026. godine .

7. Prijedlog Godišnjeg provedbenog Plana unaprjeđenja zaštite od požara za područje Općine Kijevo za 2026. godinu.

8.  Prijedlog Odluke o ustupanju autocisterne MAN na korištenje DVD-u Kijevo

9.  Prijedlog Odluke o dodjeli priznanja Općine Kijevo za Dan Općine Kijevo za 2026. godinu

10. Pripreme za proslavu Dana Općine Kijevo 2026.
11. Odluka o kreditnom zaduženju Općine Kijevo
Točka 1.

Usvajanje predloženog dnevnog reda
Predsjedavajuća je dala dnevni red na raspravu. Rasprave nije bilo. Predsjedavajuća je ovu točku dnevnog reda dala na glasanje. Na glasanju  je prisutno 7 vijećnika i glasalo se:

ZA:  7 glasova

SUZDRŽANI: 0 glasova

PROTIV: 0 glasova

1. Usvajanje predloženog dnevnog reda 

2. Usvajanje zapisnika sa 09. sjednice Općinskog vijeća Općine Kijevo
3. Aktualni sat 

4. Financijsko izvješće Komunalnog društva Kijevo d.o.o. za poslovnu 2025.godinu

5. Prijedlog Plana operativne provedbe Programa aktivnosti u provedbi posebnih mjera zaštite od požara Općine Kijevo za ljetnu sezonu 2026. godine .

6. Prijedlog Godišnjeg provedbenog Plana unaprjeđenja zaštite od požara za područje Općine Kijevo za 2026. godinu.

7.  Prijedlog Odluke o ustupanju autocisterne MAN na korištenje DVD-u Kijevo

8.  Prijedlog Odluke o dodjeli priznanja Općine Kijevo za Dan Općine Kijevo za 2026. godinu

9. Pripreme za proslavu Dana Općine Kijevo 2026.
10. Odluka o kreditnom zaduženju Općine Kijevo
Utvrđeno je da je jednoglasno usvojen predloženi dnevni red.

Točka 2.

Usvajanje  zapisnika sa 09. sjednice Općinskog vijeća

Predsjedavajuća je zapisnik sa 09. sjednice dala na raspravu. 

Za raspravu nije bilo prijavljenih te je 2. točka dnevnog reda dana na glasanje.

Na glasanju je prisutno 7 vijećnika i glasalo se      
ZA:  7 glasova

PROTIV:  0 glasova

SUZDRŽANI: 0  glasova

Utvrđeno je da je  jednoglasno prihvaćen  Zapisnik   sjednice,  te je donesena

Odluka

o usvajanju zapisnika sa 09. sjednice Općinskog vijeća Općine Kijevo 
Točka 3.
Aktualni sat

Predsjednica vijeća je otvorila aktualni sat te je Općinski Načelnik izvijestio prisutne o trenutnoj situaciji u Općini Kijevo. Otvorene su sljedeće teme: rad DVD-a ''Kijevo'' tijekom ljetne sezone 2026. godine, cijena opskrbe vodom putem cisterne, održavanje cesta i javnih površina  na području Općine Kijevo, slanje pisma namjere Ministarstvu zaštite okoliša i zelene tranzicije u kojem se iskaziva interes da se  prostori u vlasništvu Općine Kijevo daju u zakup  Ustanovi Parka prirode Dinara za njihovo redovno funkcioniranje.
Za riječ se javio vijećnik Denis Maloča i iznio kako Općina Kijevo i dalje ima problem s održavanjem cesta i javnih površina uslijed nedostatka zaposlenika i time predlaže da sve Udruge koje djeluju na području Općine treba uključiti da dobrovoljno pomognu u održavanju spomenutih površina.
Također, iznio je kako Općina i dalje ima problema oko rješavanja imovinsko-pravnih odnosa jer je veliki dio zemljišta na području Općine u vlasništvu Republike Hrvatske.

Nakon kraće rasprave prešlo se na sljedeće točke dnevnog reda.
Točka 4.
Financijsko izvješće Komunalnog društva Kijevo d.o.o. za poslovnu 2025. godinu

Predsjedavajuća je dala riječ direktorici Komunalnog društva Kijevo d.o.o gospođi Ljiljani Gašpar koja je prisutnima objasnila da je uz priloženu bilancu i financijsko izvješće za 2025. godinu priloženo i skraćeno izvješće sa svim prihodima, financijskim potraživanjima i obvezama.
Daljnje rasprave nije bilo te je  predsjedavajući ovu točku dnevnog reda  dao na glasanje.

Na glasanju su  prisutna 7 vijećnika i glasalo se      
ZA: 7 glasova
PROTIV: 0 glasova

SUZDRŽANI: 0 glasova

Utvrđeno je da je jednoglasno donesen

Zaključak o prihvaćanu financijskog izvješća Komunalnog društva d.o.o. za poslovnu 2025. godinu

Direktorica Komunalnog društva Kijevo d.o.o., Ljiljana Gašpar pozdravlja sve prisutne i napušta sjednicu Općinskog vijeća.
Točka 5.
Prijedlog Odluke o prodaji rabljenog službenog vozila
Predsjedavajuća otvara raspravu po predloženoj točki dnevnog reda, te  daje riječ Općinskom Načelniku. Općinski Načelnik je naveo kako je trenutno službeno vozilo staro skoro 10 godina te da bi najbolje bilo da se izvrši prodaja istog i u dogledno vrijeme kupi novo službeno vozilo. Naveo je kako je izvršena procjena predmetnog vozila i njegova vrijednost sada po procjeni vrijedi cca. 7.900,00 €.
Nakon kraće rasprave predsjedavajuća je dala ovu točku dnevnog reda na glasanje.

Na glasanju je  prisutno 7 vijećnika i glasalo se:

ZA:  0 glasova
PROTIV:  7 glasova

SUZDRŽANI: 0  glasova

Temeljem rezultata glasanja, predsjedavajuća je konstatirala da Prijedlog Odluke o prodaji rabljenog službenog vozila nije izglasan, odnosno nije prihvaćen.
Točka 6.
Prijedlog Plana operativne provedbe Programa aktivnosti u provedbi posebnih mjera zaštite od požara Općine Kijevo za ljetnu sezonu 2026. godine
Predsjedavajuća otvara raspravu po predloženoj točki dnevnog reda, te  daje riječ Općinskom Načelniku. Općinski Načelnik je rekao da se u dokumentu analizira i evidentira postojeća situacija u vezi zaštite i spašavanja na području Općine Kijevo, te prate popisi udruga, firmi te posjedovanju raznih  strojeva na pratećem području koji bi se mogli koristiti u slučaju potrebe za zaštitom i spašavanjem, te ih sada samo ažuriramo.

Nakon kraće rasprave predsjedavajuća je dala ovu točku dnevnog reda na glasanje.

Na glasanju je  prisutno 7 vijećnika i glasalo se:
ZA:  7 glasova
PROTIV:  0 glasova

SUZDRŽANI: 0  glasova

Utvrđeno je da je jednoglasno donesen 

Plan operativne provedbe Programa aktivnosti u provedbi posebnih mjera zaštite od požara Općine Kijevo za ljetnu sezonu  2026. godine
Točka 7.
Prijedlog Godišnjeg provedbenog Plana unaprjeđenja zaštite od požara za područje Općine Kijevo za 2026. godinu
Predsjedavajuća je dala riječ Općinskom Načelniku  koji je prisutnima predstavio točku dnevnog reda  te istaknuo kako je Zakonom o zaštiti od požara definirano da sve jedinice lokalne i područne (regionalne) samouprave trebaju donijeti Godišnji provedbeni plan unaprjeđenja zaštite od požara koji se donosi temeljem  Procjene ugroženosti od požara i tehnološke eksplozije a koju smo usvojili na prethodnoj sjednici Općinskog vijeća. Ovim Provedbenim planom utvrđuju se aktivnosti kojima se provode i unaprjeđuju mjere zaštite od požara na području Općine Kijevo, a za njihovu provedbu planiraju se sredstva u proračunu Općine Kijevo.
Za raspravu nije bilo prijavljenih te je predsjedavajuća ovu točku dnevnog reda dala na glasanje.
Na glasanju je  prisutno 7 vijećnika i glasalo se 

ZA:  7 glasova
PROTIV:  0 glasova

SUZDRŽANI: 0  glasova

Utvrđeno je da je jednoglasno donesen 
Godišnji provedbeni Plan unaprjeđenja zaštite od požara za područje Općine Kijevo za 2026. godinu
Točka 8.
Prijedlog Odluke o ustupanju autocisterne MAN
na korištenje DVD-u Kijevo
Predsjednica vijeća je  prisutnima pojasnila da kao i svake godine Općina ustupa cisternu na korištenje DVD-u Kijevo, za vrijeme protupožarne sezone.
Nakon kraće rasprave predsjedavajući je dao ovu točku dnevnog reda na glasanje.
Na glasanju je  prisutno 7 vijećnika i glasalo se 
ZA:  7 glasova
PROTIV:  0 glasova

SUZDRŽANI: 0  glasova
Utvrđeno je da je jednoglasno donesena  
Odluka
o ustupanju autocisterne MAN na korištenje

DVD-u Kijevo
Točka 9.

Prijedlog Odluke o dodjeli priznanja Općine Kijevo za Dan Općine Kijevo za 2026.  godinu
Predsjedavajuća je otvorila ovu točku dnevnog reda. Dala je riječ Općinskom Načelniku da predstavi točku te istu dao na raspravu.
Nakon kratke rasprave i prijedloga za dodjelu nagrada, predloženo je da  se nagrada dodijeli kako slijedi: 
Anita Ercegovac – Grb Općine Kijevo

Nije bilo primjedbi na izrečeni prijedlog te je točka dana na glasanje.

Na glasanju je prisutno 7 vijećnika i glasalo se  
ZA:  7 glasova
PROTIV:  0 glasova

SUZDRŽANI: 0  glasova

Utvrđeno je da je jednoglasno donesena

Odluka

o dodjeli priznanja Općine Kijevo za Dan Općine Kijevo

za 2026. godinu
Vijećnik Mijo Polić pozdravlja sve prisutne i napušta sjednicu Općinskog vijeća.
Točka 10.

Pripreme za  proslavu Dana Općine Kijevo 2026.
Predsjedavajuća je dala riječ Općinskom načelniku koji je izvijestio sve prisutne da će kao i svake godine biti održana svečana sjednica Općinskog vijeća, a proslava se zatim nastavlja za vikend turnirom u balotama te zabavnim programom u večernjim satima. 
Nakon kraće rasprave predsjedavajuća je ovu točku dala na glasanje i glasalo se:
ZA: 6 glasova
PROTIV: 0 glasova

SUZDRŽANI: 0 glasova

Utvrđeno je da je jednoglasno prihvaćen prijedlog priprema za proslavu Dana Općine Kijevo.
Točka 11.

Prijedlog Odluke o kreditnom zaduživanju Općine Kijevo

Predsjedavajući je otvorio ovu točku dnevnog reda te dao riječ Općinskom Načelniku.

Općinski načelnik je izvijestio prisutne o trenutnoj financijskoj situaciji Općine.

Za podmirenje  tekućih  obveza koje imamo te za financiranje dobivenih projekata od strane Ministarstava  u planu je  dizanje kredita. Općinski Načelnik je izložio da je u planu podignuti kratkoročni kredit u iznosu do 30.000,00 eura na period  do 31. siječnja 2027. godine kako bi pokrili troškove tekućeg poslovanja, održali tekuću likvidnost te imali mogućnost investiranja.

Nakon kraće rasprave, Predsjedavajući je ovu točku dao na glasanje.

Na glasanju je prisutno 6 vijećnika i glasalo se      
ZA:  6 glasova

PROTIV:  0 glasova

SUZDRŽANI: 0  glasova

Utvrđeno je da je  jednoglasno prihvaćena

Odluka o kreditnom zaduživanju Općine Kijevo
Daljnje rasprave nije bilo te je Predsjednica Općinskog vijeća Općine Kijevo zaključila 10. sjednicu Općinskog vijeća Općine Kijevo.

Sjednica je zaključena u 18.06 sati
Zapisničar:






Predsjednik:

Ivana Ercegovac v.r.




           Iva Ćulum  v.r.

